Document ID: /roh_data/filtered/fineweb-2-filterrobots_roh.jsonl.gz/63649

Cun quai ha la qualificanta britannica da 18 onns scrit a fin sia fabla a l’US Open. Emma Raducanu è l’emprima qualificanta che gudogna in turnier da Grand Slam. La Brita, che ha battì era la Svizra Belinda Bencic, n’ha pers nagin set durant l’entir turnier (20:0 sets).
Las duas newcomras Emma Raducanu e Leylah Fernandez han mussà per part in tennis grondius en il stadion Arthur Ashe. Suenter 1:51 uras ed in ass è la sensaziun per Emma Raducanu daventada realitad.